open-index/open-wikipedia-markdown huggingface dataset:
Primo Nebiolo

**Primo Nebiolo** (14. heinäkuuta 1923 Torino – 7. marraskuuta 1999 Rooma) oli italialainen liikemies ja urheiluvaikuttaja. Nebiolo oli Kansainvälisen yleisurheiluliiton puheenjohtaja vuosina 1981–1999 ja hän vaikutti myös Kansainvälisessä olympiakomiteassa vuodesta 1992 lähtien.  

Ennen urheilun johtotehtäviin siirtymistä Primo Nebiolo toimi rakennusalalla. Nebiolo muistetaan IAAF:n puheenjohtajana, mutta hän teki pitkän uran myös yliopistourheilun parissa. Nebiolo johti Kansainvälistä opiskelijaurheiluliittoa (FISU) vuodesta 1961 kuolemaansa saakka. Hänen aikanaan universiadeista muodostui yksi suurista yleisurheilutapahtumista. Omalta urheilutaustaltaan Primo Nebiolo oli kansallisen tason pituushyppääjä.

Toisessa maailmansodassa Primo Nebiolo palveli vapaaehtoisena armeijassa kunnes siirtyi partisaanien joukkoihin. Nebiolo joutui saksalaisten vangiksi, mutta pakeni vankilasta.

Primo Nebioloa pidetään puheenjohtajana, joka toi rahan yleisurheiluun. Hänen aikakaudellaan yleisurheilu muuttui aikaisempaa ammattimaisemmaksi ja suuret sponsori- ja televisiointisopimukset tulivat mukaan kuvaan. Suuret rahapalkinnot tulivat yleisurheilukilpailuihin, maailmanennätyksistä sai rahaa ja urheilijoille alettiin maksaa osallistumismaksuja. Nebiolon aloittaessa IAAF:n puheenjohtajana liiton budjetti oli n. 50&nbsp;000 dollaria, kun se nykyään on n. 40 miljoonaa dollaria.

Nebioloa kritisoitiin suuresta egosta, diktaattorimaisesta johtotavasta ja kyseenalaisesta taktikoinnista. Hän muun muassa kiristi itselleen Kansainvälisen olympiakomitean jäsenyyden sanomalla, että hän ei anna eteläafrikkalaisten juoksijoiden osallistua Barcelonan olympialaisiin mikäli häntä ei valita. Nebiolon uraan mahtui myös muita skandaaleita. Hänet liitettiin rahoitussotkuun, kun Rooman olympiastadionia kunnostettiin jalkapallon vuoden 1990 MM-kilpailuja varten, mutta Nebioloa ei koskaan virallisesti syytetty. Vuonna 1987 yleisurheilun MM-kilpailuissa Roomassa italialainen pituushyppääjä Giovanni Evangelisti hyppäsi pronssille, mutta hän menetti mitalin, kun selvisi, että italialaiset mittamiehet olivat huijanneet mittauksessa. Primo Nebiolon osallisuus asiaan ei koskaan selvinnyt, mutta hän oli tuolloin myös Italian yleisurheiluliiton puheenjohtaja.

Primo Nebiolo kuoli sydänkohtaukseen kesken puheenjohtajakautensa. Hänet oli valittu vuoden 1999 elokuussa uudelle nelivuotiskaudelle. Varapuheenjohtaja Lamine Diackista tuli vt. puheenjohtaja ja myöhemmin äänestyksellä liiton uusi puheenjohtaja.

## Lähteet
Terhi Tarkiainen

**Terhi Annukka Tarkiainen** (s. 20. elokuuta 1962 Kuusankoski) on suomalainen pikajuoksija. Hänen päämatkansa olivat 400 metrin juoksu, jossa hän voitti ulkoradoilla kolme Suomen mestaruutta, sekä 200 metrin juoksu. Seuratasolla hän edusti Kouvolan Urheilijoita.

## Saavutukset
*400 metrin juoksu
**Suomen mestari: 1981, 1982, 1983
**SM-hopea: 1986
*200 metrin juoksu
**SM-hopea: 1981
**SM-pronssi: 1982

## Ennätykset
*200 metrin juoksu: 24,21 (1981)
*400 metrin juoksu: 53,73 (1982)

## Lähteet
* 
*
Suomen-mestaruus

**Suomen-mestaruus** (myös **Suomen mestaruus** tai **suomenmestaruus**) tarkoittaa suomenmestaruuskilpailun voittoa. Suomen-mestaruudesta kilpaillaan muun muassa näissä kilpailuissa ja sarjoissa:

*Bandyliiga, miesten jääpallo
*Baseballin SM-sarja
*F-liiga, salibandy
*Frisbeegolf
*Futsal-Liiga
*Hiihdon SM-kilpailut, maastohiihto
*Jääkiekon SM-liiga, miesten jääkiekko
*Kalevan kisat, yleisurheilu
*Kansallinen liiga, naisten jalkapallo
*Kaukalopallon SM-sarja, miesten kaukalopallo
*Korisliiga, miesten koripallo
*Koskipujottelun Suomen-mestaruuskilpailut, koskipujottelu
*Käsipallon SM-liiga
*Lentopallon Mestaruusliiga
*Mäkihypyn Suomen-mestaruuskilpailut
*Naisten Korisliiga
*Rallin SM-sarja
*Rata-SM, rata-autoilu
*Ringeten SM-sarja
*Rugbyn SM-sarja
*Rullakiekon SM-liiga
*Superpesis, miesten pesäpallo
*Superpesis, naisten pesäpallo
*Vaahteraliiga, amerikkalainen jalkapallo
*Veikkausliiga, miesten jalkapallo
*Suomen Mestaruus on myös suomalaisille lämminverisille ravihevosille vuosittain järjestettävä suurkilpailu.

## Lähteet
Ennio Falco

**Ennio Falco** (s. 3. tammikuuta 1968) on italialainen urheiluampuja, joka kilpailee skeetissä.

Falcon suurin saavutus on olympiakultaa skeetissä Atlantassa 1996. Maailmanmestaruuskilpailuissa hän on voittanut henkilökohtaisissa kilpailussa kolme hopeaa (1997, 2001, 2005) ja kolme pronssia (1994, 2002, 2009). Lisäksi hänellä on useita joukkuemitaleita.

## Lähteet
*
*
Marija Grozdeva

**Marija Grozdeva** (, s. 23. kesäkuuta 1972) on bulgarialainen ampuja.

Grozdeva voitti 25 metrin pistoolin olympiakullan kahdesti (Sydneyssä 2000 ja Ateenassa 2004) ja 10 metrin ilmapistoolin olympiapronssin kolmesti (Barcelonassa 1992, Atlantassa 1996 ja Ateenassa 2004).

Grozdeva on 163 cm pitkä ja painaa 66 kg. Häntä valmentaa Valeri Grigorov.
Chancellorsvillen taistelu

**Chancellorsvillen taistelu** käytiin Yhdysvaltain sisällissodassa 30. huhtikuuta – 6. toukokuuta 1863 lähellä Chancellorsvillen kylää Spotsylvanian piirikunnassa Virginiassa. Taistelua on kutsuttu kenraali Robert E. Leen täydelliseksi taisteluksi, koska hän päihitti Unionin Joseph Hookerin komentaman armeijan, joka oli yli kaksi kertaa suurempi kuin Leen Pohjois-Virginian armeija. Kenraali Stonewall Jackson haavoittui kuolettavasti taistelussa, ja Lee lausuikin menettäneensä taistelussa ”oikean käsivartensa”.

Chancellorsvillen sotaretki alkoi, kun Unionin armeija ylitti Rappahannock-joen 27. huhtikuuta 1863. Unioni keskitti joukkojaan Chancellorsvillen luo 30. huhtikuuta – 1. toukokuuta. Kovat taistelut alkoivat alueella 1. toukokuuta ja päättyivät Unionin armeijan vetäytymiseen 5–6. toukokuuta.

Taistelu päättyi Konfederaation voittoon. Alueella on nykyisin Yhdysvaltain kansallinen sotilaspuisto.
Alec Jeffreys

**Alec Jeffreys** (s. 9. tammikuuta 1950 Oxford, Englanti) on brittiläinen professori. Hän on perinnöllisyystieteen osaston professori Leicesterin yliopistossa.

Hän on ollut Academia Europæan jäsen vuodesta 1989.

Jeffreys oli ehdolla Millennium-palkinnon saajaksi 2008. Hän on kehittänyt DNA-tunnistusmenetelmän, jota käytetään tunnistuksessa, rikostutkimuksessa ja isyystutkimuksessa. Löydös nimettiin dna-sormenjäljeksi.

## Lähteet
*Leicesterin yliopisto pdf-tiedosto

### Viitteet
Helena Hyvönen (juoksija)

**Helena Inkeri Hyvönen** (o.s. **Heikkinen**, s. 5. lokakuuta 1960 Sotkamo) on suomalainen keskimatkojen juoksija. Hän voitti ulkoradoilla 3&nbsp;000 metrin juoksussa kaksi Suomen mestaruutta. Seuratasolla hän edusti Sotkamon Jymyä.

## Saavutukset
*1 500 metrin juoksu
**SM-hopea: 1982, 1983
**SM-pronssi: 1981
*3 000 metrin juoksu
**Suomen mestari: 1982, 1983
**SM-hopea: 1980
**SM-pronssi: 1981

## Ennätykset
*1 500 metrin juoksu: 4.16,54 (1983)
*3 000 metrin juoksu: 9.08,60 (1982)

## Lähteet
* 
*
Teija Virkberg

**Teija Virkberg** (ent. **Niskala**, s. 27. helmikuuta 1963 Muhos) on suomalainen keskimatkojen juoksija. Virkberg saavutti 800 metrin juoksussa ja 1&nbsp;500 metrin juoksussa ulkoradoilla kuusi SM-mitalia. Sisäradoilla hän voitti 800 metrin juoksun Suomen mestaruuden vuonna 1983, 1986 ja 1988 sekä 1 500 metrillä vuonna 1988. Seuratasolla hän edusti Raahen Vesaa ja Oulun Pyrintöä. Juoksijat Aila Paunonen (o.s. Virkberg) ja Anneli Oravainen (o.s. Virkberg) ovat hänen sisariaan.

## Saavutukset
Ulkoradat
*800 metrin juoksu
**SM-hopea: 1987, 1988
**SM-pronssi: 1983, 1985
*1 500 metrin juoksu
**SM-pronssi: 1983, 1985
Sisäradat
*800 metrin juoksu
**Suomen mestari: 1983, 1986, 1988
*1500 metrin juoksu
**Suomen mestari: 1988

## Henkilökohtaiset ennätykset
Ulkoradat
*800 metrin juoksu: 2.04,78 (1987)
*1 500 metrin juoksu: 4.16,29 (1983)

## Lähteet
* 
*
Kelly Willie

**Kelly Willie** (s. 7. syyskuuta 1982 Houston, Texas) on yhdysvaltalainen pikajuoksija, jonka päämatka on 400 metrin juoksu.

Nike nimesi Willien 2002 vuoden high school -yleisurheilijaksi. Seuraavana vuonna hän voitti kaksi kansallista high school -mestaruutta ja 2004 hänet valittiin Lousiana State -yliopiston vuoden yleisurheilijaksi. Hän voitti samana vuonna hopeaa NCAA-kilpailuista. Ensimmäisenä opiskeluvuotenaan hän voitti 3 NCAA-viestimestaruutta, yhden 4 x 100 metrin viestijuoksussa ja sekä sisä- että ulkoratojen mestaruudet 4 x 400 metrin viestijuoksussa. Willie selvisi Yhdysvaltain joukkueeseen Ateenan olympialaisiin sijoittumalla seitsemänneksi maan olympiakarsinnoissa 400 metrillä.

Willie oli mukana olympialaisten pitkän viestin alkuerissä, joten hän sai olympiakultamitalin. Hän oli Valencian sisäratojen MM-kisoissa 2008 mukana Yhdysvaltain viestijoukkueessa, joka voitti MM-kultaa.

## Ennätykset
### Ulkoradat
* 100 metrin juoksu: 10,13 (2006)
* 200 metrin juoksu: 20,24 (2006)
* 400 metrin juoksu: 44,63 (2004)

### Sisäradat
* 60 metrin juoksu: 6,66 (2006)
* 200 metrin juoksu: 20,46 (2006)
* 400 metrin juoksu: 45,41 (2005)

## Lähteet
Hyökyaaltoja

**Hyökyaaltoja** oli vuonna 1911 kuvattu suomalainen näytelmäelokuva, jonka ohjasi Teuvo Puro. Elokuvan käsikirjoitus perustui Axel Jäderin romaaniin *Brottsjöar* (Hyökyaaltoja) vuodelta 1891. Elokuva ei päässyt koskaan ensi-iltaan, koska sen tuotantoyhtiöllä ei ollut varaa kehittää elokuvia saman tien. Elokuvan negatiivit lojuivat pitkään purkeissa ja ehtivät vaurioitua käyttökelvottomiksi.

## Näyttelijät
* Teuvo Puro
* Annie Sundman-Pitkänen

## Muut tekijät
* Frans Engström - kuvaus
* Carl Fager - lavastus
Anna-Liisa (vuoden 1911 elokuva)

**Anna-Liisa** oli vuonna 1911 kuvattu suomalainen näytelmäelokuva, jonka ohjasi Teppo Raikas. Elokuvan käsikirjoitus perustuu Minna Canthin näytelmään *[[Anna Liisa]]* vuodelta 1895. Elokuva ei päässyt ensi-iltaan, koska sen tuotantoyhtiöllä ei ollut varaa lähettää elokuvan negatiiveja heti kehitettäväksi lähimpään laboratorioon, joka sijaitsi Kööpenhaminassa. Elokuvan negatiivit lojuivat yli vuoden ajan purkeissa ja ehtivät vaurioitua käyttökelvottomiksi.

Elokuvan negatiivia eivät suomalaiset laboratoriot kyenneet työstämään, ja se lähetettiin kahden muun elokuvan negatiivin, *[[Sylvi (vuoden 1913 elokuva)|Sylvin]]* ja *[[Hyökyaaltoja|Hyökyaaltojen]]*, kanssa Kööpenhaminaan. Ainoastaan *Sylvi* palasi, kaksi muuta olivat tuhoutuneet.

## Näyttelijät

## Muut tekijät
* Frans Engström – kuvaus
* Carl Fager – lavastus

## Lähteet
Junot Díaz

**Junot Díaz** (s. 31. joulukuuta 1968 Santo Domingo, Dominikaaninen tasavalta) on yhdysvaltalainen kirjailija ja MIT:n professori. Hän opettaa luovaa kirjoittamista.

Díaz muutti Yhdysvaltoihin kuusivuotiaana vanhempiensa mukana. Hän on kirjoittanut siirtolaisuuden ongelmista. Hänen tunnetuimpia teoksiaan ovat novellikokoelma *Drown* (1996) sekä romaani *[[Oscar Waon lyhyt ja merkillinen elämä]]* (*The Brief Wondrous Life of Oscar Wao*), josta hänelle myönnettiin kaunokirjallisuuden Pulitzer-palkinto 2008.

Díaz ehti olla lyhyen aikaa Pulitzer-palkintolautakunnan puheenjohtaja ennen kuin hän palasi rivijäseneksi, kun oli herännyt epäilyksiä hänen syyllistymisestään seksuaaliseen häirintään.

## Teokset
### Romaanit
**Drown* (Riverhead, New York, NY, 1996. ) ilm. suomeksi nimellä *Drown*, suomentanut Henrik Laine, Like, 1999
**The Brief Wondrous Life of Oscar Wao* (2007) suom. 

### Novellit
* novellisuomennos "Poikaystävä" kokoelmassa *[[Sama meri, eri maa]]*, Laatusana 2010 
*"Ysrael" (*Story*, 1995)
*"How To Date A Browngirl, Blackgirl, Whitegirl, or Halfie" (*The New Yorker*, 1995)
*"Drown" (*The New Yorker*, 1996)
*"Fiesta 1980" (*Story*, Winter 1996)
*"The Sun, The Moon, The Stars" (*The New Yorker*, 1998)
*"Otravida, Otravez" (*The New Yorker*, 1999)
*"Flaca" (*Story*, 1999)
*"Nilda" (*The New Yorker*, 1999)
*"The Brief Wondrous Life of Oscar Wao" (*The New Yorker*, 2000)
*"Homecoming, with Turtle" (*The New Yorker*, 2004)
*"Wildwood" (*The New Yorker*, 2007) 
*"Alma" (*The New Yorker*, 2007)

## Lähteet
* Mahalo.com: Diaz (Internet Archive)

### Viitteet
Richard Morgan

**Richard K. Morgan** (s. 1965 Lontoo) on brittiläinen tieteis- ja fantasiakirjailija.

Morgan opiskeli Queens’ Collegessa Cambridgessa, ja valmistuttuaan hän opetti työkseen englantia. Hänen esikoisromaaninsa *[[Muuntohiili]]* ilmestyi 2002, jonka jälkeen hän ryhtyi täysipäiväiseksi kirjailijaksi. *Muuntohiili* voitti Philip K. Dick -palkinnon, ja Morgan on palkittu myös Arthur C. Clarke -palkinnolla romaanista *[[Musta mies]]*, sekä John W. Campbellin muistopalkinnolla romaanista *Market Forces*. Hän oli vuoden 2011 Finnconin kunniavieras. Vuonna 2018 alkoi tv-sarja nimeltään *[[Altered Carbon – Muuntohiili|Altered Carbon]]*, joka perustuu Takeshi Kovacs -romaaneihin.

## Teokset

;Takeshi Kovacs -romaanit

* 
* *Broken Angels* (2003) 
* *Woken Furies* (2005)
* *Altered Carbon: Download Blues* (2019)

;A Land Fit for Heroes -trilogia
* *The Steel Remains* (2008)
* *The Cold Commands* (2011)
* * The Dark Defiles* (2014)

;Muut romaanit

* *Market Forces* (2004)
* 
* *Thin Air* (2018)

;Sarjakuvaromaanit

* *Black Widow: Homecoming* (2005)
* *Black Widow: The Things They Say About Her* (2006)

## Lähteet

## Aiheesta muualla

* Richard Morganin kotisivut. 
* Toni Jerrman: Tieteisdekkari keitettiin kovaksi. Helsingin Sanomat 20.1.2008.
OpenMethod

**OpenMethod** on ohjelmistokehitysmenetelmistö, jonka on luonut Digia-yritys.

OpenMethod on lukuisten projektien parhaista käytännöistä muodostettu suomenkielinen ohjelmistokehitysmenetelmistö, joka ohjeistaa liiketoimintalähtöisesti järjestelmien ja liiketoimintaprosessien kehittämistä. OpenMethod toimii eri sidosryhmien välisenä viitekehyksenä
ja yhtenäistää toimintatavat läpi ohjelmistokehityksen koko elinkaaren. Menetelmä on tarkoitettu tietojärjestelmähankkeita itse toteuttaville sekä tietojärjestelmiä ja tietojärjestelmähankkeita ostaville organisaatioille.

OpenMethod on kokonaispalvelu, johon sisältyvä menetelmistö ohjaa projektitoteutusta ja järjestelmien ylläpitoa, ja tarjoaa työn tueksi ohjeita, dokumenttipohjia, tarkistuslistoja ja esimerkkejä. Menetelmistön lisäksi OpenMethodin kokonaispalveluihin sisältyy koulutus-, mentorointi- ja projektipalvelut. OpenMethodista julkaistaan uusi versio kaksi kertaa vuodessa.

## Katso myös
*Ohjelmistotuotanto
*RUP
*Ketterä ohjelmistokehitys
*Scrum
*Extreme Programming

## Aiheesta muualla

* Digia OpenMethod
* Software Process Modeling with Eclipse Process Framework and SPEM 2.0  (Diplomityö 2007)
* Toiminnan tehostaminen prosessimalleilla (Sytyke/MallinnusOSY seminaari 4.2.2008)
* Prosessimalli ja ihminen (Blogikooste MallinnusOSY seminaarista 4.2.2008)
Angela Oker-Blom

**Angela Oker-Blom** (s. 1947) on keraamikko ja kuvittaja, joka on kuvittanut lastenkirjoja ja muita julkaisuja. Hän alkoi tehdä keramiikkaa 1990-luvulla. Angela Oker-Blom puhuu puhtaan ympäristön puolesta ja kirjoittaa ''Ny Tid'' -lehdessä.

Oker-Blom on opiskellut taidehistoriaa ja arkeologiaa Helsingin yliopistossa 1960-luvulla ja piirsi myös yliopiston piirustuslaitoksella. Hän on opiskellut myös Accademia di Belle Artissa Roomassa ja Aukusti Tuhkan ateljeessa.

## Lähteet
* Aateliskalenteri, Ritarihuone
* Ätten Oker-Blom, Waasa Graphics Oy, Vaasa 2009 

## Aiheesta muualla
*Angela Oker-Blom Galleriat.netissä
Konrad Tallroth

**Konrad Tallroth** (12. marraskuuta 1872 Nurmo &ndash; 27. tammikuuta 1926 Helsinki) oli suomalainen elokuvaohjaaja, käsikirjoittaja  ja näyttelijä.

Konrad Tallrothin vanhemmat olivat rovasti Albert Emil Tallroth ja Cecilia Forsman. Tallroth harjoitti draamaopintoja Kööpenhaminassa, Berliinissä, Pariisissa ja Italiassa useita vuosia. Tallrothin näyttelijäura alkoi 1893 Suomalaisessa teatterissa josta hän siirtyi sitten 1897 Ruotsalaiseen teatteriin. Suomeksi hän esiintyi sen jälkeen vain satunnaisena vierailijana Kansan Näyttämöllä. Tallroth toimi myös Svenska Inhemska Teaternin johtajana Turussa 1909–1910 ja hän piti vierailunäytäntöjä useilla eri näyttämöillä. Hän esiintyi pääosissa useissa August Strindbergin, Henrik Ibsenin ja Bjørnstjerne Bjørnsonin näytelmissä sekä Othellon, Daniel Hjortin, Hamletin, Johan Ulfstjernan ja Don Carloksen rooleissa.

Tallroth aloitti elokuvauransa esiintymällä näyttelijänä vuonna 1913 valmistuneissa elokuvissa *[[Nuori luotsi (vuoden 1913 elokuva)|Nuori luotsi]]* ja *[[Kesä (elokuva)|Kesä]]*. Saman vuoden kesällä hän ohjasi omaan käsikirjoitukseensa perustuneen elokuva *[[Kun onni pettää]]*, joka sai ensi-iltansa marraskuussa 1913. Vuonna 1916 Tallroth ohjasi seuraavan elokuvansa Eräs elämän murhenäytelmä, joka joutui kuitenkin vaikeuksiin sensuurin kanssa eikä sitä voitu esittää Suomessa. 

Tallroth siirtyi puoleksi vuodeksi Tukholmaan Svenska Biografteater -yhtiön palvelukseen. Hän ohjasi Ruotsissa toukokuun ja marraskuun 1916 välillä kahdeksan elokuvaa, joista kaksi, *Vem sköt?* ja *Allt hämnar sig*, ovat säilyneet ja kolmannesta (*Paradisfågeln*) on säilynyt osa. Palattuaan Suomeen Tallroth ohjasi vielä kolme elokuvaa ja esiintyi myös näyttelijänä monissa elokuvissa.

Konrad Tallroth kuoli sydänkohtaukseen 53-vuotiaana tammikuussa 1926 Helsingissä.

## Tallrothin ohjaamia elokuvia
* *[[Kun onni pettää]]* (1913)
* *[[Eräs elämän murhenäytelmä]]* (1916)
* *Millers dokument* (1916)
* *Chanson triste* (1917)
* *Vem sköt?* (1917)
* *Sin egen slav* (1917)
* *Skuggan av ett brott* (1917)
* *Paradisfågeln* (1917)
* *Allt hämnar sig* (1917)
* *Miljonarvet*  (1917)
* *[[Venusta etsimässä eli erään nuoren miehen ihmeelliset seikkailut]]* (1919)
* *[[Rakkauden kaikkivalta – Amor omnia]]* (1922)
* *[[Suursalon häät]]* (1924)

## Lähteet
* Hannu Salmi: Kaunis alku kotimaiselle teollisuudelle - Suomalaisen näytelmäelokuvatuotannon varhaisvaiheet (1907-13) kansallisena projektina. Wider Screen 1/1998
* Elonet: Luettelo elokuvista joissa Konrad Tallroth on ollut mukana

## Aiheesta muualla
* Kotimaisen elokuvateollisuutemme alkutaipaleilta, Elokuva, 01.01.1927, näytenumero 2, s. 13, Kansalliskirjaston digitaaliset aineistot.
John Pople

**John Anthony Pople** (31. lokakuuta 1925 Burnham-on-Sea – 15. maaliskuuta 2004 Chicago) oli brittiläinen teoreettinen kemisti. Hän sai Nobelin kemianpalkinnon vuonna 1998 kvanttikemian malleista. Hän jakoi palkinnon Walter Kohnin kanssa.

Pople opiskeli Cambridgen yliopiston Trinity Collegessa ja suoritti alemman korkeakoulututkinnon vuonna 1946. Vuosina 1946–1947 hän työskenteli Bristol Aeroplane Companyn palveluksessa. Sen jälkeen hän palasi Cambridgen yliopistoon ja sai tohtorin arvon matematiikassa vuonna 1951. Vuodesta 1954 Pople toimi Cambridgessa matematiikan lehtorina. Vuonna 1958 hän siirtyi Lontooseen. Vuonna 1964 Pople muutti Yhdysvaltoihin ja työskenteli Carnegie Mellon -yliopistossa. Vuonna 1993 hän siirtyi Northwestern-yliopistoon. Pople säilytti Britannian kansalaisuuden, vaikka viettikin lopun elämäänsä Yhdysvalloissa.

Poplen varhaisimmat tutkimukset kohdistuivat veden statiikkaan. Se oli myös hänen tohtorintyönsä aihe. NMR:n varhaisissa vaiheissa hän opiskeli laitteen teoriaa ja oli yksi aihetta käsittelevän kirjan toimittajista.

Poplen päätyö oli laskennalliset molekyyliorbitaaliteoriat. Hänet tunnetaan piiorbitaaliteorioista, jotka hän, Rudolph Pariser ja Robert Parr olivat kehittäneet ja jotka nykyään tunnetaan Pariser–Parr–Pople-menetelmänä. Myöhemmin hän kehitti CNDO-metodin (Complete Neglect of Differential Overlap) ja INDO-metodin (Intermediate Neglect of Differential Overlap)

Pople oli Royal Societyn jäsen vuodesta 1961. Vuonna 2003 hänestä tehtiin brittiläisen imperiumin ritarikomentaja.
Pople on saanut Wolfin palkinnon kemiasta vuonna 1992.

## Lähteet
Abel Muzorewa

**Abel Tendekayi Muzorewa** (14. huhtikuuta 1925 – 8. huhtikuuta 2010) oli Zimbabwen metodistinen piispa, joka toimi Rhodesian pääministerinä maan siirtyessä pois Ian Smithin valkoisesta vähemmistövallasta 1979–1980. 

Muzorewa oli keskeinen hahmo UANC:ssä (United African National Council), joka oli brittien ja Smithin välisen sopimuksen myötä sallittu mustan väestön puolue Rhodesiassa vuodesta 1971. Robert Mugaben johtama ZANU ja Joshua Nkomon ZAPU olivat vapautusarmeijoina ja sissisotaa käyvinä kiellettyjä. Länsimaat ja Smith asettivat toivonsa Muzorewan liikkeeseen toivoen välttävänsä maan siirtymisen sosialistiselle tielle Mugaben tai Nkomon johtamina. ZANU ja ZAPU toimivat kuitenkin UANC:n muodollisessa yhteydessä alkuvaiheessa. ZANUn johtohahmoista Ndabaningi Sithole oli pitkään Muzorewan kanssa yhteistyössä.

Sisällissodan päätyttyä vuoden 1980 vaaleissa Mugaben puolue voitti kuitenkin yksinkertaisen enemmistön Zimbabwen parlamenttiin. Muzorewan ryhmä jäi kolmeen paikkaan.

Muzorewa ei kuitenkaan vetäytynyt politiikasta. Hän oli vuoden 1995 presidentinvaaleissa yhä itsevaltaisemmaksi syytetyn Mugaben vastaehdokkaana mutta hävisi selkeästi. Hän myös kirjoitti omaelämäkerran.

## Lähteet
Shamal (albumi)

**Shamal** on Gong-yhtyeen studioalbumi, joka julkaistiin Virgin Recordsilla vuonna 1975. Tyyliltään se on pääsääntöisesti jatsahtavaa rockia.

## Kappaleet

# 
# 
# 
# 
# 
# 

## Kokoonpano

* Mireille Bauer
* Mike Howlett
* Patrice Lemoine
* Didier Malherbe
* Pierre Moerlen

Paikoin mukana myös:

* Sandy Colley
* Miquette Giraudy
* Steve Hillage
* Jorge Pinchevsky
Kun onni pettää

**Kun onni pettää** oli vuonna 1913 kuvattu suomalainen näytelmäelokuva jonka ohjasi oman käsikirjoituksensa pohjalta Konrad Tallroth. Elokuvassa oli neljä näytöstä ja yhteensä 64 kuvaelmaa (otosta). 

Elokuvan ensi-ilta oli 23. marraskuuta 1913 Helsingin Scala-teatterissa ja se sai yleisesti ottaen myönteisen vastaanoton.

Elokuvan kuvamateriaali on tuhoutunut, ja sitä pidetäänkin kadonneena elokuvana.

## Juoni
Elokuva oli tyyliltään melodraama: päähenkilö insinööri Kaj Rittner tekee merkittävän keksinnön ja aluksi kaikki näyttää menevän hyvin mutta sitten hän nai kevytkenkäisen Doris Harrysonin, menettää näkönsä tehdasonnettomuudessa ja lopulta menettää myös tyttärensä tehden lopuksi itsemurhan. 

## Näyttelijät

## Lähteet
*
* Hannu Salmi: Kaunis alku kotimaiselle teollisuudelle - Suomalaisen näytelmäelokuvatuotannon varhaisvaiheet (1907-13) kansallisena projektina. Wider Screen 1/1998
* Jussi Kaisjoki: Kuolleet kuvat heräävät eloon – Wider Screen 4/2003

### Viitteet
Sigmar Gabriel

**Sigmar Gabriel** (s. 12. syyskuuta 1959 Goslar) on saksalainen SPD:n poliitikko. Hän toimi puolueensa puheenjohtajana 2009–2017. Gabriel oli Merkelin I hallituksen ympäristö-, luonnonsuojelu- ja reaktoriturvallisuusministeri vuosina 2005–2009 ja Merkelin III hallituksen talous- ja energiaministeri 2013−2017, varakansleri 2013–2018 sekä ulkoministeri 2017–2018. Aiemmin hän on toiminut Ala-Saksin ministeripresidenttinä vuosina 1999–2003. 

SPD:n jäsen Gabriel on ollut vuodesta 1977.

## Katso myös
* Saksan energiapolitiikka

## Lähteet

## Aiheesta muualla
* Virallinen kotisivu 
* Gabriel Bundestagin sivustolla
Baijerin kristillissosiaalinen unioni

**Baijerin kristillissosiaalinen unioni** eli **CSU** ( (kuuntele )) on baijerilainen konservatiivinen ja kristillisdemokraattinen puolue Saksassa.

Liittovaltiotasolla CSU on liittoutunut sisarpuolueensa Saksan kristillisdemokraattisen unionin (CDU) kanssa ja yhdessä ne muodostavat liittopäivillä parlamenttiryhmän nimeltä "CDU/CSU-Bundestagsfraktion" (epämuodollisemmin *die Unionsfraktion*).

CSU on CDU:n sisarpuolue, jolla on toimintaa vain Baijerissa. CDU taas toimii Saksan muissa 15&nbsp;osavaltiossa. CSU johti Baijeria absoluuttisella enemmistöllä vuosina 1962&ndash;2008. Tämän jälkeen se menetti ehdottoman enemmistönsä säilyttäen kuitenkin asemansa suurimpana puolueena. Siitä alkaen CSU on yhdessä FDP:n kanssa muodostanut Baijerissa koalitiohallituksen.

Euroopan parlamentissa puolue kuuluu Euroopan kansanpuolueeseen (EPP) ja sen edustajat EPP-ryhmään.

## Puheenjohtajat

## Vaalihistoria
### Liittopäivävaalit

## Lähteet

## Aiheesta muualla

* Puolueen virallinen kotisivu
Hilkka Norkamo

**Hilkka Mari Norkamo**, o.s. **Forstén** (18. marraskuuta 1910 Sippola – 24. maaliskuuta 2004 Kouvola) oli suomalainen kuoronjohtaja ja kääntäjä.

Norkamon isä agronomi Forstén oli maanviljelystyönsä ohella innokas kuoromies muun muassa paikallisen mieskuoron johtaja ja isoäitinsä Alma Forsténin ja isoisänsä Lennart Forsténin kodissa Norkamo sai kuulla konsertteja. Norkamo opiskeli Helsingin yliopistossa kieliä ja vuosina 1931–1934 musiikkia Helsingin konservatoriossa, nykyisessä Sibelius-Akatemiassa. Norkamo toimi vuodesta 1948 kuoronjohtajana Kaakkois-Suomessa, missä hän nosti muun muassa Kuusankosken Kaiku -sekakuoron Suomen valiokuorojen luokkaan.

Suomentajana Norkamo oli hyvin tuottelias. Hänen liki 500 laulukäännöstään edustavat eri musiikkityylejä: *Pieni rumpali* ja *Lintu*, *virsi 567* tai joululaulu *Sinivuorten yö*. Hänen käännöksiään on tallennettu nuottijulkaisuihin, elokuvaan ja levytyksiin.

Norkamo johti vuodesta 1954 Sulasolin laulujuhlien juhlakuoroja, teki kiertueita kuorojen kanssa, sai palkintoja ja diplomeja eri musiikkikilpailuista sekä toimi kuoronjohtajana edustustehtävissä. Presidentti Urho Kekkonen myönsi Norkamolle director musices -arvonimen 30.12.1964. Naisista hän oli viides arvonimen saaja ja sijalla 83 kaikista nimitetyistä. Kekkosen myöntämistä 4626 arvonimestä vain 274 tuli naisille.

Norkamo laati Puolan kansallislaulun suomenkieliset sanat.

Norkamo avioitui vuonna 1935 Leo Norkamon kanssa, ja heillä oli neljä lasta.

## Lähteet

## Aiheesta muualla
*
Ora Lassila

**Ora Lassila** on suomalainen tietokoneohjelmoija.

Lassila työskentelee MIT:n Nokian tutkimuslaboratoriossa Yhdysvalloissa. Hän on ollut myös W3C:n neuvottelukunnan jäsenenä vuodesta 1998 lähtien ja kuuluu Semantic Web Science Association -yhdistykseen. Lassilan oma tutkimuskohde on ollut semanttinen Web vuodesta 1996 asti. Se on yksi keskuksen tutkimuskohteista. Lassila on kirjoittanut aiheesta WWW:n kehittäjän Tim Berners-Leen ja J.&nbsp;Hendlerin kanssa artikkelin, joka oli vuonna 2001 maailman 28. viitatuin IT-alan artikkeli. Kyseessä on tiedon hallinta ja integrointi, eri järjestelmien ja laitteiden keskinäinen ymmärtäminen. Ralph Swickin kanssa Lassila esitteli RDF:n määrityksen.

## Lähteet

## Aiheesta muualla
* Lassilan kotisivut
* 
*
Rippaus

**Siirtokopiointi** () eli **rippaus** on toiminto, joka mahdollistaa videon tai audioleikkeen tallentamisen tietokoneen kiintolevylle.  Siirtokopioinnin yleisimpiä lähdemateriaaleja ovat muun muassa CD ja DVD. Toiminnon yhteydessä poistetaan yleensä myös alkuperäisen sisällön mahdollinen kopiosuojaus ja data voidaan myös pakata häviöttömästi tai häviöllisesti. 

CD-levyn kopioinnissa siirretään levyllä oleva ääniraita kiintolevylle usein MP3-muotoon tai muuhun vastaavaan pakkausmuotoon. DVD:n siirtokopiointi mahdollistaa DVD-levyltä olevan videoaineiston kopioimisen. Yleisiä pakkausmuotoja, joihin DVD:n sisältö muutetaan, ovat Divx ja MPEG. Yleisesti DVD-kopiointitoimintoa saa käyttää vain omien varmuuskopioiden tekemiseen, mutta toimintoa käytetään usein laittomasti vertaisverkkoon laitettavien elokuvien ja videoiden levittämistä varten.

## Katso myös
*Lex Karpela
*Yksityisen kopioinnin hyvitysmaksu

## Lähteet
Yi So-yeon

**Yi So-yeon** (s. 2. kesäkuuta 1978 Gwangju, Etelä-Korea) on eteläkorealainen astronautti. Hän on ensimmäinen avaruuslennolle lähetetty korealainen ja toinen avaruudessa vieraillut aasialainen nainen. 8. huhtikuuta 2008 Yi lähti Sojuz TMA-12 -lennolle venäläisten kosmonauttien Sergei Volkovin ja Oleg Kononenkon kanssa.

Yi on valmistunut konetekniikan alalta luonnontieteiden kandidaatiksi ja filosofian maisteriksi. Helmikuussa 2008 hän valmistui biotekniikan alalta filosofian tohtoriksi. Kaikki akateemiset tutkintonsa hän on suorittanut KAIST:ssa.

Yhteensä noin 32&nbsp;000 eteläkorealaista oli ilmoittautunut vapaaehtoisiksi Etelä-Korean ensimmäiselle avaruuslennolle. Yi oli yksi kahdesta 25. joulukuuta 2006 valitusta finalistista Korean astronauttiohjelmassa. Toinen oli Ko San, joka oli alun perin valittu tehtävään. Ko joutui kuitenkin luopumaan asemastaan sääntörikkomusten vuoksi.

## Avaruuslento huhtikuussa 2008
Avaruuslentonsa aikana Yin oli tarkoitus tehdä 18 tieteellistä koetta Korean ilmailun ja avaruustekniikan tutkimuslaitokselle () ja antaa medialle suoria haastatteluja Kansainväliseltä avaruusasemalta. Hänen mukanaan oli tuhat banaanikärpästä erityisessä ilmastoidussa säiliössä (Konkukin yliopiston koejärjestely). Yi havainnoi painovoiman ja ympäristötekijöiden muutoksen vaikutusta banaanikärpästen käyttäytymiseen ja genomiin. Muita aiottuja kokeita olivat muun muassa kasvien kasvatus avaruudessa, oman sydämen toiminnan tutkimus ja painovoiman muutoksen vaikutus hänen silmänpaineeseen ja kasvojen muotoon. 

Yi palasi Kansainväliseltä avaruusasemalta 11 vuorokautta myöhemmin Sojuz-kapselin kyydissä yhdessä kosmonautti Juri Malentšenkon ja astronautti Peggy Whitsonin kanssa. Sojuz-kapselin paluu tapahtui ennakoitua jyrkemmässä kulmassa ja lentäjät altistuivat yli kymmenen kertaa Maan pinnan painovoimaa suuremmille voimille. Avaruuslentäjien tilaa laskeutumisen jälkeen kuvattiin tyydyttäväksi.

## Lähteet

## Aiheesta muualla
Pearl McGonigal

**Pearl Kathryne McGonigal** CM, OM (s. 10. kesäkuuta 1929) on kanadalainen poliitikko, joka toimi Manitoban provinssin ensimmäisenä naispuolisena varakuvernöörinä aikavälillä 23. lokakuuta 1981 – 11. joulukuuta 1986.

McGonigal syntyi Saskatchewanissa. Hän kuului poliittisen uransa aikana St. James-Assiniboian sekä Winnipegin kaupunginvaltuustoihin ja toimi Winnipegin varapormestarina vuosina 1979–1981. 

McGonigal sai nimityksen Kanadan (1994) ja Manitoban ritarikuntiin (2000). Hän on julkaissut kolumneja.

## Lähteet
Torso

**Torso** eli yläruumis on anatominen termi, joka tarkoittaa eläimen tai ihmisen keskivartaloa pois lukien sen ulokkeet; pää, kädet ja jalat. Torsoon kuuluvat olennaisesti rintakehä ja alavatsa.
Art Phillips

**Art Phillips** (12. syyskuuta 1930 – 29. maaliskuuta 2013) oli kanadalainen liberaalipuolueen poliitikko. Hän toimi Vancouverin kaupungin pormestarina Brittiläisessä Kolumbiassa vuosina 1973–1977.

Phillips istui lyhyesti Kanadan parlamentin jäsenenä vuosina 1979–1980.

## Lähteet
Cecilia Tait

**Cecilia Tait Villacorta** (s. 2. toukokuuta 1962 Miraflores, Peru) on perulainen poliitikko ja  entinen lentopalloilija.

Tait voitti olympiahopeaa Soulissa 1988. Hän edusti maataan kolmissa kesäolympialaisissa (Lisäksi  Moskovassa 1980 ja Los Angelesissa 1984). Maailmanmestaruuskilpailuista hän saavutti hopeaa kotikisoistaan 1982 ja pronssia vuonna 1986. Hän voitti myös Etelä-Amerikan mestaruuden neljästi (1979, 1983, 1985, 1987).

Urheilu-uransa jälkeen Tait on keskittynyt politiikkaan. Hänet valittiin Limasta parlamenttiin vuonna 2000 ja myös vuonna 2001 presidentti Alberto Fujimorin eron jälkeen järjestetyissä uusissa vaaleissa. Tait istui parlamentissa vuodet 2000–2006.

## Lähteet
Anneke van Giersbergen

**Anneke van Giersbergen** (s. 8. maaliskuuta 1973) on alankomaalainen muusikko. Hän on The Gathering -yhtyeen entinen laulaja ja myöhemmin toiminut sooloprojektissaan Agua de Annique. Hän laulaa Devin Townsendin albumeilla *[[Addicted (Devin Townsendin albumi)|Addicted]]*, *[[Epicloud]]* ja *[[Z² (Devin Townsendin albumi)|Z²]]*. Giersbergen vierailee Amorphiksen levyllä *[[Queen of Time]]*, jossa hän laulaa *Amongst Stars* -kappaleessa.

## Lähteet

## Aiheesta muualla
Trine Qvist

**Trine Qvist** (s. 8. kesäkuuta 1966) on tanskalainen curlingpelaaja. Hän on saavuttanut urallaan muun muassa olympiahopeaa Naganosta 1998 ja hopeaa saman vuoden MM-kisoista Kamloopsista.

## Lähteet
Willie Rosario

**Fernando Luis Rosario-Marin**, taiteilijanimeltään **Willie Rosario** (s. 6. toukokuuta 1930) on puertoricolainen latinalaisamerikkalaisen musiikin esittäjä, säveltäjä ja yhtyeenjohtaja. Hän alkoi soittaa kitaraa ja saksofonia jo lapsuudessaan kotikaupungissaan Coamossa.

Rosario erikoistui sittemmin timbales-nimiseen lyömäsoittimeen ja perusti ensimmäisen oman kokoonpanonsa 1950-luvun lopussa. Häneltä ja yhtyeeltä on ilmestynyt lukuisia studioalbumeja eri vuosikymmeninä.

## Aiheesta muualla
* Willie Rosario & Orchestra ,
Jane Bidstrup

**Jane Bidstrup** (s. 21. elokuuta 1955) on tanskalainen curlingpelaaja. Hän on saavuttanut urallaan olympiahopeaa Naganosta 1998 ja vuotta aikaisemmin MM-pronssia Bernestä.
Anna-Mari Peltonen

**Anna-Mari Peltonen** (ent. Murdvee, s. 1980) on suomalainen pianisti. Hän toimii pianistina Elokuu Ensemble -yhtyeessä ja Helsingin ammattikorkeakoulun kamarimusiikin ohjaajana.

## Opinnot
Peltonen aloitti pianonsoiton opinnot Etelä-Pohjanmaan musiikkiopistossa Seinäjoella äitinsä Raili Peltosen sekä Ritva-Liisa Nummisen ja Carlos Turriagon johdolla. Vuonna 2005 hän valmistui pianopedagogiksi opiskeltuaan Turun ja Helsingin ammattikorkeakouluissa Antti Hotin ja Valeria Resjanin oppilaana. Hän täydensi opintojaan Prahan taideakatemiassa Peter Toperczerin ja Boris Krajnyn luokalla ja sen jälkeen muun muassa Eero Heinosen, Nina Svetlanovan, Lauri Väinmaan, Liisa Pohjolan, Teppo Koiviston ja José Riberan mestarikursseilla.

## Muuta
Peltonen sijoittui sellistiveljensä Samuli Peltosen kanssa toiseksi vuonna 2004 Jyväskylän ensimmäisissä Baltian- ja Pohjoismaiden välisissä kamarimusiikkikilpailuissa. Hän on esiintynyt sekä soolopianistina että kamarimuusikkona Suomessa, Espanjassa, Virossa, Islannissa, Itävallassa, Tšekin tasavallassa ja Färsaarilla.

Peltonen esiintyy kamarimuusikkona muun muassa Elokuu Ensemblessa sekä sellisti Samuli Peltosen ja pianisti Kati Arikosken kanssa.

Anna-Mari Peltonen on toiminut muun muassa opettajana Helsingin ammattikorkeakoulussa (2005-2010) sekä Etelä-Pohjanmaan Opiston jousiorkesterileirin johtajana ja suunnittelijana Ilmajoella vuodesta 2009 lähtien. Peltonen toimii nyt pianonsoiton opettajana Porvoonseudun musiikkiopistossa.

Peltonen oli vuodesta 2005 vuoteen 2015 naimisissa suomenvirolaisen kapellimestari Mikk Murdveen kanssa.

## Lähteet
Aappola

**Aappola** voi tarkoittaa ainakin seuraavia asioita:
*Aappola, kylä Siilinjärvellä
*Aappola, oopperalaulaja Abraham Ojanperän muistokoti Limingan museoalueella
Eric Dahlberg

**Eric Jönsson Dahlberg,** usein **Dahlbergh**; (10. lokakuuta 1625 Tukholma – 16. tammikuuta 1703 Tukholma) oli ruotsalainen sotamarsalkka, insinööri ja arkkitehti. Hän oli merkittävä linnoitusten suunnittelija Ruotsin valtakunnassa ja hän sai lisänimen ”Ruotsin Vauban” ranskalaisen kollegansa Sébastien Le Prestre de Vaubanin mukaan. Hän oli myös taitava piirtäjä.

Dahlberg osallistui Ruotsin kuninkaiden Kaarle X Kustaan ja Kaarle XI:n käymiin sotiin ja oli mukana muun muassa Ison-Beltin ylityksessä vuonna 1658. Hänestä tuli ylimajoitusmestari vuonna 1676 ja sotamarsalkka 1693. Samana vuonna hänet nimitettiin Bremenin ja Verdenin kenraalikuvernööriksi ja vuonna 1696 Liivinmaan kenraalikuvernööriksi. Hän johti hyvällä menestyksellä Riian puolustusta suuren Pohjan sodan alussa vuonna 1700.

Dahlbergh oli merkittävä linnoitusten suunnittelija ja rakentaja. Hän noudatti alankomaalaisesta ja saksalaisesta tyylistä johdettua, paikallisiin oloihin sovellettua tyyliä. 

Dahlbergh piirsi ja kuvasi vuodesta 1661 lähtien Ruotsin nähtävyyksiä ja kaupunkeja. Piirustukset ilmestyivät vuonna 1716 kuparipiirroksina kuuluisassa teoksessa *[[Suecia antiqua et hodierna]]*.

## Lähteet
*

### Viitteet

## Aiheesta muualla

## Kirjallisuutta
*Peter Englund, *Ofredsår: om den svenska stormaktstiden och en man i dess mitt*. Atlantis, 1993 
*Peter Englund, *Den oövervinnerlige : om den svenska stormaktstiden och en man i dess mitt*, Atlantis, 2000)
Simone Hauswald

**Simone Hauswald** (o.s. **Denkinger**, s. 9. toukokuuta 1979) on saksalainen uransa lopettanut ampumahiihtäjä. Hän on kaksinkertainen olympiamitalisti, sekaviestin maailmanmestari ja viisinkertainen MM-mitalisti.

Hauswald hiihti Hanty-Mansijskin MM-kilpailuissa 2003 avausosuuden Saksan viestijoukkueessa, joka saavutti pronssia Venäjän ja Ukrainan jälkeen. Normaalimatkalla hän sijoittui neljänneksi. Seuraavissa MM-kilpailuissa Oberhofissa 2004 hän saavutti jälleen viestistä pronssia ja oli lisäksi yhteislähdössä neljäs. Pyeongchangin MM-kilpailuissa hän saavutti Kati Wilhelmin jälkeen hopeaa sprinttikilpailussa. Sekaviestissä hän hiihti toisen osuuden Saksan pronssijoukkueessa. Vancouverin olympialaisissa 2010 hän sai pronssia yhteislähtökilpailussa sekä viestissä. Hän hiihti avausosuuden Saksan voittaessa sekaviestin maailmanmestaruuden Hanty-Mansijskissa 2010.

Maailmancupissa Hauswald ylsi ensimmäisen kerran palkintokorokkeelle oltuaan kolmas Anterselvan takaa-ajokilpailussa tammikuussa 2005. Ensimmäisen voittonsa hän sai Hochfilzenin sprinttikilpailussa joulukuussa 2008. Hän sijoittui maailmancupin kokonaiskilpailussa toiseksi kaudella 2009–2010. Aiemmin hän oli yltänyt sijalle 11 kaudella 2005–2006 ja yhdeksänneksi kaudella 2008–2009. 

## Maailmancupin palkintosijat
*Kausi 2004–2005: Anterselva takaa-ajossa kolmas, Hanti-Mansijsk sprintissä kolmas
*Kausi 2007–2008: Kontiolahti normaalimatkalla kolmas  
*Kausi 2008–2009: Hochfilzen sprintissä voitto, takaa-ajossa ja normaalimatkalla kolmas, Pyeongchang (MM) normaalimatkalla kolmas, Vancouver normaalimatkalla voitto, Trondheim yhteislähdössä toinen, Hanti-Mansijsk yhteislähdössä voitto ja sprintissä toinen
*Kausi 2009–2010: Oberhof sprintissä voitto, Ruhpolding yhteislähdössä toinen, Vancouver yhteislähtö kolmas, Kontiolahti takaa-ajossa kolmas, Oslo sprintissä, takaa-ajossa ja yhteislähdössä voitto

## Lähteet
*

## Aiheesta muualla
*Kotisivut
Luettelo Suomen taajaväkisistä yhdyskunnista

Tämä on aakkostettu **luettelo Suomen taajaväkisistä yhdyskunnista**.

Taajaväkinen yhdyskunta oli maalaiskuntaan kuuluva asutuskeskus, jolla oli rajoitettu itsehallinto-oikeus. Sellaisiksi muodostettiin 1900-luvun alussa muun muassa useat tehtaiden tai rautatieasemien ympärille syntyneet asuinalueet sekä myös eräät kaupunkien läheisyyteen syntyneet esikaupunkialueet. Vuoden 1956 alussa lakkautettiin viimeisetkin taajaväkiset yhdyskunnat valtioneuvoston päätöksellä. Perustamisajankohtana on senaatin tai valtioneuvoston päätöksen päivämäärä.

## Lähteet
*
*Suomen kartasto 1950, paikkakuntahakemiston yhteydessä oleva luettelo 
*Perustamispäivämääriä teoksesta Yrjö Harvia: Helsingin esikaupunkiliitos. Päämietintö. Helsingin kaupunki 1936 sivu 46
*Suomen tilastollinen vuosikirja, uusi sarja, kahdeskymmenesseitsemäs vuosikerta 1929

### Viitteet
Marshall Sahlins

**Marshall David Sahlins** (27. joulukuuta 1930 – 5. huhtikuuta 2021) oli yhdysvaltalainen antropologi, joka teki tieteellistä tutkimustyötä varsinkin Tyynenmeren alueella. Hän valmistui Michiganin ja Columbian yliopistoista.

Opettaessaan Michiganin yliopistossa 1960-luvulla Sahlins ryhtyi myös Vietnamin sodan vastaiseksi aktivistiksi. Hän vietti samalla vuosikymmenellä pari vuotta Ranskassa, ja vuonna 1973 hän aloitti työskentelyn Chicagon yliopistossa.

Sahlins julkaisi muun muassa teoksen *Evolution and Culture* (1960). Hän toimi Kansallisen tiedeakatemian jäsenenä vuodesta 1991.

## Lähteet
Timo Klemola

**Timo Klemola** (s. 1955) on suomalainen filosofi ja Tampereen yliopiston dosentti, joka on tutkinut terveysliikuntaa, filosofiaa ja itämaisia liikuntakulttuureja.
Hän on myös pitkän linjan karaten (wado-ryu 2. dan) harjoittelija ja opettaja. Klemola on kirjoittanut suomeksi huomattavan paljon budosta ja zenistä. Hän on perehtynyt paitsi japanilaiseen myös kiinalaiseen liikuntaperinteeseen. Hän perusti vuonna 1989 kollegoineen Tampereen yliopiston liikunnanfilosofian tutkimusyksikön, jonka johtajana hän toimi useita vuosia. 

Klemola on kehittänyt terveysliikuntamenetelmän  Asahi Health® yhdessä lääkäri Yrjö Mähösen, valmentaja Ilpo Jalamon ja toimitusjohtaja ja valmentaja Keijo Mikkosen kanssa.

Klemolalla on Finevision-niminen yritys, joka tuottaa koulutus-, ja konsultointipalveluja mm. tietoisuustaidoista (mindfulness). Hän järjestää myös asahi-ohjaajakoulutusta. Hän harrastaa valokuvausta ja on kehittänyt myös terapiakorttisarjan, jota hän kutsuu Visioi-kuvapakaksi.

Ansioistaan liikuntakulttuurin kehittäjänä Klemola sai vuonna 2007 Suomen liikuntakulttuurin ja urheilun ansiomitalin kullatuin ristein (SU am krk.).

## Teokset
* 
* 
* *Taiji, hiljaisuutta liikkeessä, liikettä hiljaisuudessa* (Otava, 1990)
* 
* *Toinen filosofia. Toimittanut. Filosofisia tutkimuksia Tampereen yliopistosta  XXI* ( Tampereen yliopisto, 1992)
* *Zen-karate* (Otava, 1998)
* *Budo-kirja. Kirjoituksia urheilusta, zenistä ja kamppailutaidosta* (Omakustanne, 2002)
* 
* *Asahi - terveysliikuntaa kaikille* (Yhdessä Ilpo Jalamon, Keijo Mikkosen ja Yrjö Mähösen kanssa) ( Edita, 2007)
* 
* 
**Asahi - syväsukellus kehomieleen*. Jyväskylä: Docendo 2016. .

### Yliopiston opinnäytetyöt
* Liikunta tienä kohti varsinaista itseä. Liikunnan projektien fenomenologinen tarkastelu. *Filosofisia tutkimuksia Tampereen yliopistosta* XII. Lisensiaatintyö. Tampereen yliopisto, 1990.
* Ruumis liikkuu – liikkuuko henki? Liikunnan projektien fenomenologinen tarkastelu. ''Filosofisia tutkimuksia Tampereen yliopistosta, Vol. 66. Väitöskirja. Tampereen yliopisto, 1998.

## Lähteet

## Aiheesta muualla
*Klemolan kirjoituksia, mm. väitöskirja. FineVision.
Pateniemen kirkko

**Pateniemen kirkko** oli Tuiran seurakunnan kirkko Herukan kaupunginosassa Oulussa. Se purettiin vuoden 2015 lopulla.

Kirkkorakennuksen oli suunnitellut arkkitehti Mikko Huhtela ja se valmistui 1958. Kirkon yhteyteen rakennettiin vuonna 1984 laajennusosa, jossa sijaitsivat seurakuntasali keittiöineen.

Kirkkosali oli mitoitettu 200 hengelle, ja seurakuntasalin kokoontumistila sadalle hengelle tai ruokailutilana 80 hengelle.

## Lähteet

## Aiheesta muualla

* Oulun ev.-lut. seurakunnat: Pateniemen kirkko (Archive.org)
Radiohead: The Best Of

**Radiohead: The Best of** on englantilaisen rock-yhtyeen Radioheadin greatest hits-kokoelma-albumi. Albumi sisältää singlejä, albumien kappaleita ja yhden b-puolen, joita yhtye on julkaissut EMI-levy-yhtiön alaisuudessa vuosien 1992 ja 2005 välillä. Kappalelista ei ole aikajärjesteinen ja on kahden CD:n pituinen. Ensimmäisellä levyllä on kuitenkin yhtyeen suurimmat hitit, ja se julkaistiin myös erillään. Toinen CD keskittyy vähemmän tunneittuihin kappaleisiin.

*Radiohead: The Best of* on Radioheadin ensimmäinen kokoelma-albumi (ellei vuoden 1998 musiikkivideo-kokoelmaa *[[7 Television Commercials]]* lasketa), mutta yhtye ei ole itse ollut sen teossa mukana; levy-yhtiö teki sen yhtyeen lähdön jälkeen, eikä yhtye edes valinnut kokoelman kappaleita. Kokoelmassa ei ole kappaleita yhtyeen tuoreimmalta albumilta *[[In Rainbows]]*, koska levytyssopimus ei kata sitä.

Kokoelma keskittyy yhtyeen albumeihin *[[The Bends]]* ja *[[OK Computer]]*, molemmilta on seitsemän kappaletta. 

Albumi nousi Yhdysvalloissa Billboard 200 -listan sijalle 26. Suomessa se debytoi virallisen albumilistan sijalla 35.

## Kappaleet

### CD 1
# 
# 
# 
# 
# 
# 
# 
# 
# 
# 
# 
# 
# 
# 
# 
# 

### CD 2
# 
# 
# 
# 
# 
# 
# 
# 
# 
# 
# 
# 
# 

### DVD
# Creep (ohjannut Brett Turnbull)
# Anyone Can Play Guitar (ohjannut Dwight Clarke)
# Pop is Dead (ohjannut Dwight Clarke)
# Stop Whispering (ohjannut Jeff Plansker)
# My Iron Lung (ohjannut Brett Turnbull)
# High and Dry (UK version) (ohjannut David Mould)
# High and Dry (US version) (ohjannut Paul Cunningham)
# Fake Plastic Trees (ohjannut Jake Scott)
# Just (ohjannut Jamie Thraves)
# Street Spirit (Fade Out) (ohjannut Jonathan Glazer)
# Paranoid Android (ohjannut Magnus Carlsson)
# Karma Police (ohjannut Jonathan Glazer)
# No Surprises (ohjannut Grant Gee)
# Pyramid Song (ohjannut Shynola)
# Knives Out (ohjannut Michel Gondry)
# I Might Be Wrong (ohjannut Sophie Muller)
# Push Pulk / Like Spinning Plates (ohjannut Johnny Hardstaff)
# There There (ohjannut Chris Hopewell)
# Go to Sleep (ohjannut Alex Rutterford)
# Sit Down. Stand Up. (ohjannut Ed Holdsworth)
# 2+2=5 (Live at Belfort Festival) (ohjannut Fabien Raymond)

## Arvostelut
* Allmusic: 
* Pitchfork Media: 4/10
* Rolling Stone: 

## Lähteet
Right Here in My Arms

**Right Here in My Arms** on suomalaisyhtye HIMin single vuodelta 2000. Kappale on *[[Razorblade Romance]]* -albumilla, *[[Digital Versatile Doom]]* -Live DVD:llä ja HIMin *[[And Love Said No – The Greatest Hits 1997–2004]]* -kokoelmalla. Kappaleesta on myös kuvattu musiikkivideo. Videolla esiintyy suomalainen malli Ninja Sarasalo, ja se kuvattiin lasittamossa Iittalassa Pasi Paunin ohjauksessa.

Kappale nousi listäykköseksi juuri ennen skeittilegenda Bam Margeran tuloa Suomeen. Hän vaikuttui *Right Here in My Armsin* suosiosta ja hehkutuksesta niin, että osti albumin. Margeralla on myöhemmin ollut suuri vaikutus yhtyeen menestykseen erityisesti ulkomailla.

## Video
Pasi Pauni on kuvannut videon ideaksi tytön, joka näkee orkesterin ja vaikuttuu heidän karismastaan ja taidostaan. Bändi taas ei näe tyttöä ja tyttö seuraa laulajaa lasiin liimaantuneena. Kappaleen päätyttyä tyttö sammuttaa valon, joka loistaa lasikopin sisällä. 

## Kappaleen tyyli
Kappaleen tyyli poikkesi albumin monen muun kappaleen tyylistä olemalla niitä räväkämpi ja korkeaäänisempi. Kappale etenee hyvin suoraviivaisesti ja kertosäe toistuu hyvin useasti, sävelkorkeus nousee loppupuolella 2 puolisävelaskelta. Ville Valo on kertonut kappaleen olevan Billy Idol -tribuutti.

## Listasijoitus

## Lähteet
Pateniemen koulu

**Pateniemen yhtenäiskoulu** (myös Pateniemen *ala-aste*) eli entinen **Risuniityn koulu** on Oulussa Herukan kaupunginosassa sijaitseva perusasteen koulu.

## Historia
Koulutoiminta Herukassa alkoi jo vuonna 1873, jolloin Pateniemen sahan omistajan Johan Gustav Bergbomin sisar perusti koulun silloisen sahan työntekijöiden lapsille. Alkuperäinen koulurakennus on tiettävästi purettu jo 1890-luvulla. Kunnallisen koulun perustamista esitettiin, mutta kuntakokous hylkäsi esityksen. Kansakoulujen tarkastajan kuvernöörinvirastoon tekemän valituksen johdosta Haukiputaan kunta velvoitettiin perustamaan koulu, ja ensimmäiseksi kunnallisen koulun tilaksi kunta vuokrasi torpan Juho Mälliseltä.

Vuonna 1912 valmistuneen Etelä-Kellon koulun eli nykyisen Kuivasojan koulun jälkeen oppilasmäärän edelleen lisääntyessä rakennettiin Ab Uleå Oy:n lahjoittamalle tontille ensimmäinen koulurakennus, niin kutsuttu A-talo, joka valmistui 1923. Sen rinnalle rakennettiin hirsirakenteinen B-talo, joka valmistui 1936. Ensimmäiset kivirakennukset valmistuivat 1952.

Vanhin koulurakennus asetettiin home- ja muiden ongelmien vuoksi käyttökieltoon ja se purettiin elokuussa 1998. Uuden koulurakennuksen suunnitteli Arkkitehtitoimisto Huttu-Hiltunen Oy ja se valmistui kesällä 1999. Koulun tontille valmistui elokuussa 2000 Arkkitehtitoimisto Mattila & Malmivirran suunnittelema liikuntahalli.

## Lähteet

## Aiheesta muualla

* Pateniemen koulun kotisivut
Humisevan harjun paluu

__NOTOC__
**Humisevan harjun paluu** on Dingo-yhtyeen kuudes studioalbumi. Albumi julkaistiin 29. lokakuuta 2008 ja sen tuotti yhtyeen edellisen albumin puoliksi tuottanut Risto Asikainen. 

## Taustaa
Albumin ensimmäinen single oli keväällä julkaistu ”Skorpioninainen”. Kesällä 2008 hieman ennen albumin äänityksiä ilmoitettiin, että yhtyeen basisti Jarkko Eve eroaa yhtyeestä ja keskittyy jatkossa soolouraansa. Hänen tilalleen liittyi Vesa Kuhlman, joka soitti myös albumin bassokitaraosuudet ”Skorpioninaista” lukuun ottamatta. 

## Kansitaide

Albumin kansikuvissa esiintyy Neumann, joka oli albumin julkaisun aikaan Dingon ainoa alkuperäinen jäsen. Kuvat on ottanut Ilpo Musto. Albumin sisäkannen kuvissa on kuvia Dingon keikalta, joissa näkyvät myös yhtyeen muut jäsenet.

## Vastaanotto

Albumi menestyi heikommin kuin yhtyeen aiemmat levyt. Julkaisuviikollaan se nousi albumilistan 22. sijalle, mutta putosi listalta jo seuraavalla viikolla.

Heikosta menestyksestä huolimatta albumi sai kriitikoilta paremman vastaanoton kuin kolme vuotta aiemmin julkaistu *[[Purppuraa]]*. *Rumban* kriitikko kehui levyä paremmaksi kuin Dingon kaksi aiempaa paluulevyä. Hänen mukaansa *Humisevan harjun paluu* oli kuitenkin puolivillaista iskelmärokkia, mutta kappaleet toimivat paremmin kuin edellisillä albumeilla.

## Kappaleet
Kaikkien kappaleiden säv. ja san. Neumann ja sov. Risto Asikainen

# 
# 
# 
# 
# 
# 
# 
# 
# 
# 

## Kokoonpano
* Pertti Neumann – laulu, akustinen kitara, huuliharppu
* Erik Valkama – kitara, laulu
* Vesa Kuhlman – basso, laulu
* Robert Engstrand – kosketinsoittimet
* Ville Siuruainen – rummut

### Vierailevat muusikot
* Jarkko Eve – basso ja laulu (kappale 9)
* Okke Komulainen – kosketinsoittimet (kappale 9)
* Risto Asikainen – kitara, kosketinsoittimet
* Stiina Jean – taustalaulut

## Lähteet